Решение на Общия съд от 7 септември 2022 г. — Set/Комисия
(Дело T-794/19)1
(Държавни помощи — Италиански пазар за електроенергия — Механизъм за осигуряване на капацитет — Решение да не се повдигат възражения — Наличие на капацитет за производство на електроенергия — Изменение на механизма за заплащане— Сериозни затруднения — Процесуални права на заинтересованите страни — Насоки относно държавната помощ за опазване на околната среда и за енергетика за периода 2014 — 2020 г.)
Език на производството: италиански
Страни
Жалбоподател: Set SpA (Милано, Италия) (представители: N. Aicardi, T. Ferrario и M. Vasari, адвокати)
Ответник: Европейска комисия (представители: A. Bouchagiar и D. Recchia)
Встъпили страни в подкрепа на ответника: Италианска република (представители: G. Palmieri, подпомагана от G. Aiello, P. Garofoli и A. Giordano, avvocati dello Stato), EP Produzione SpA (Рим) (представители: D. Gullo и M. Bozzo, адвокати), A2A SpA (Бреша, Италия) (представители: D. Gullo и M. Bozzo, адвокати), Edison SpA (Милано, Италия) (представители: M. Luciani, G. Roberti, A. Travi, R. Villata и I. Perego, адвокати), Enel Produzione SpA (Рим) (представители: V. Cannizzaro, S. Ventura и L. Caroli, адвокати), Elettricità Futura — Unione delle imprese elettriche italiane (Рим) и Utilitalia (Рим) (представители: M. Merola и L. Perfetti, адвокати), Terna — Rete elettrica nazionale SpA (Рим) (представители: A. Catricalà, D. Lipani, F. Sbrana, C. Cazzato, F. Baglivo и M. Pirozzi, адвокати), Alperia Trading Srl (Болцано, Италия) (представители: M. Merola, L. Perfetti и A. Rosi, адвокати)
Предмет
С жалбата си, подадена на основание на член 263 ДФЕС, жалбоподателят иска отмяната на Решение C(2019) 4509 окончателен на Комисията от 14 юни 2019 г. относно държавна помощ SA.53821 (2019/N) — Италия, изменение на италианския пазар на капацитет, с което Комисията решава да не повдигне възражения срещу схемата за помощи, свързана с посочения изменен пазар на капацитет, тъй като посочената схема е съвместима с вътрешния пазар съгласно член 107, параграф 3, буква в) ДФЕС, както и да разреши схемата до 31 декември 2028 г.
Диспозитив
Отхвърля жалбата.
Осъжда Set SpA да понесе наред с направените от него съдебни разноски и тези на Европейската комисия.
Италианската република понася направените от нея съдебни разноски.
EP Produzione SpA, A2A SpA, Edison SpA, Alperia Trading Srl, Elettricità Futura — Unione delle imprese elettriche italiane, Terna — Rete elettrica nazionale SpA и Enel Produzione SpA понасят направените от тях съдебни разноски.
____________
1     ОВ C 10, 13.1.2020 г.